Op mod 80 procent af uddannelsespladserne er i landets fire største byer.

Ifølge Kenneth Mikkelsen bliver en del arbejdskraft derfor uddannet i Aarhus, som de skal kunne rekruttere til virksomheder i deres del af landet.

- Der er infrastruktur altafgørende, siger han.

Læs også : Motorvejsarbejde i Vestjylland sætter fartrekord

Over en årrække kan der også være nye arbejdspladser på vej i byerne ved Messemotorvejen og Holstebromotorvejen.

- Men man skal huske at se på det over en lidt længere tidshorisont, siger Kenneth Mikkelsen.

For det kræver lidt tålmodighed: Lige nu og her giver den næppe flere virksomheder - hverken i Herning eller i Holstebro.

- Jeg tror, man skal passe på ikke at rejse en forventning om, at virksomheder vil poppe op som paddehatte, fordi der nu kommer et stykke motorvej. Det er et længere træk. Det viser erfaringer fra andre motorvejsstrækninger, siger han.

Læs også : Motorveje sætter gang i salget af parcelhusgrunde

Det er typisk virksomheder, som skal udvide deres produktion eller lagerfaciliteter - og som ikke har mulighed for at gøre det på den nuværende lokation.

Det er arbejdstøjsproducenten, Mascot et eksempel på. Virksomheden er flyttet fra seks adresser i Silkeborg og samler alle danske aktiviteter i nyt hovedsæde ved Pårup i Ikast-Brande Kommune - lige ved den nye motorvej.

Fest og løb på Messemotorvejen

Messemotorvejen bliver officielt indviet i dag kl. 14.30, hvor ministeren klipper snoren. Men allerede kl. 10.00 åbner festpladsen. Udover kaffe og kage, musik og taler er der motionsløb på selve motorvejen.

Deltagerne kan løbe, cykle og rulle på to forskellige distancer: 5 og 10 kilometer. Man kan også nøjes med at gå på ruterne ude i nødsporet.